joelniklaus/EU_Wikipedias huggingface dataset:
Βλοχός Καρδίτσας

Ο Βλοχός είναι πεδινό χωριό της Καρδίτσας σε υψόμετρο 106 μέτρα.

Γεωγραφία - Ιστορία 
Ο Βλοχός βρίσκεται στα βορειοανατολικά όρια του νομού Καρδίτσας με το νομό Τρικάλων. Είναι κτισμένος στις δυτικές όχθες του ποταμού Ενιπέα (Θεσσαλικός), σε απόσταση 5,5 χλμ. Β. του Παλαμά, 28 χλμ. ΒΑ. της Καρδίτσας και 40 χλμ. Α.-ΝΑ. των Τρικάλων. Η αρχική θέση του χωριού ήταν στις ανατολικές όχθες του Ενιπέα (Άνω Μαχαλάς ή Πέρα Βλοχός) και οι περισσότεροι κάτοικοί του μετακινήθηκαν, εξ΄αιτίας της αύξησης του πληθυσμού και της κατασκευής αναχώματος,  στο κάτω μέρος αποτελώντας τον σημερινό οικισμό (Κάτω Μαχαλάς).

Στο λόφο "Στρογγυλοβούνι", νότια του χωριού και προς τον Παλαμά, υπάρχουν ερείπια αρχαίας ακρόπολης και μερικοί τεράστιοι ογκόλιθοι από κυκλώπεια τείχη. Μαζί με τα μη ορατά επιφανειακά τείχη του πεδινού χώρου που διαπιστώθηκαν από τη γεωφυσική διασκόπηση της περιοχής φανερώνουν πολεοδομικό ιστό αρχαίας πόλης η οποία κατοικήθηκε από την ύστερη αρχαϊκή/πρώιμη κλασική περίοδο έως τα ύστερα ρωμαϊκά/πρώιμα βυζαντινά χρόνια.

Η εκκλησία του Αγίου Δημητρίου στην ίδια περιοχή έχει χαρακτηριστεί από το 1992 ιστορικό διατηρητέο μνημείο, χρονολογείται τέλη του 16ου ή του 18ου αιώνα και διασώζει τοιχογραφικό διάκοσμο.

Διοικητικά 
Ως οικισμός αναφέρεται επίσημα το 1833 στο ΦΕΚ 126Α-02/04/1883 όταν προσαρτήθηκε στον τότε δήμο Τιτανίου. Σύμφωνα με το σχέδιο Καλλικράτης, μαζί με το Λυκόρεμα αποτελούν την τοπική κοινότητα Βλοχού που υπάγεται στη δημοτική ενότητα Παλαμά του δήμου Παλαμά και σύμφωνα με την απογραφή 2011 ως κοινότητα έχει πληθυσμό 596 κατοίκους, ενώ ως οικισμός 574.

Απογραφές πληθυσμού

Εξωτερικοί σύνδεσμοι
 Βλοχός Καρδίτσας (video) από τον ιστότοπο  http://www.ert.gr/

Παραπομπές

Χωριά του νομού Καρδίτσας
Δήμος Παλαμά
Opel Grandland X

Το Opel Grandland X είναι ένα μικρομεσαίο crossover SUV αυτοκίνητο, που παράγεται από τη γερμανική αυτοκινητοβιομηχανία Opel, από τον Οκτώβριο του 2017. Ειδικότερα στο Ηνωμένο Βασίλειο, η δεξιοτίμονη εκδοχή του κυκλοφορεί με το σήμα της Vauxhall Motors, ως Vauxhall Grandland X.

Το μοντέλο αντικατέστησε το Opel Antara, ενώ από τον Αύγουστο του 2019 αντικατέστησε επίσης και το πολυμορφικό Opel Zafira. Επί του παρόντος, το Opel Grandland X διατίθεται στην Ευρώπη και σε κάποιες χώρες της νότιας Αφρικής.

Συγγενικά μοντέλα 

Πρόκειται για το δεύτερο χρονολογικά μοντέλο (το πρώτο ήταν το λίγο μικρότερο crossover Opel Crossland X που παρουσιάστηκε στις 24 Ιουνίου 2017) που μπήκε στη μαζική παραγωγή μετά την εξαγορά της Opel και της βρετανικής Vauxhall (Βόξολ, η οποία ουσιαστικά είναι οι δεξιοτίμονες εκδοχές των μοντέλων της Όπελ που διατίθενται αποκλειστικά στο Ηνωμένο Βασίλειο) από το Groupe PSA. Για την ιστορία, η σχετική συμφωνία, ύψους 2,2 δις ευρώ, ανακοινώθηκε από τον τότε Όμιλο PSA στις 5 Μαρτίου 2017.

Ως αποτέλεσμα, το Grandland X βασίστηκε στην πλατφόρμα του Ομίλου PSA που είναι γνωστή ως EMP2 platform, έχοντας έτσι στενή συγγένεια με αρκετά άλλα μοντέλα του Ομίλου και ιδίως με τα Peugeot 3008 δεύτερης γενιάς, DS7 Crossback και Citroën C5 Aircross.

Εισαγωγή 

Για πρώτη φορά αποκαλύφθηκε στους δημοσιογράφους στα μέσα Απριλίου του 2017, ενώ παρουσιάστηκε επίσημα στο Σαλόνι Αυτοκινήτου της Φρανκφούρτης τον Σεπτέμβριο του 2017 και μπήκε στη μαζική παραγωγή στις αρχές Οκτωβρίου. Παρουσιάστηκε στην Ευρώπη στις 21 Οκτωβρίου 2017, με βασική τιμή στα 23.700 ευρώ, κατά την τότε ισοτιμία.

Παραγωγή 

Αρχικά κατασκευαζόταν στη Σοσό της Γαλλίας, ενώ από τον Αύγουστο του 2019 παράγεται στο Άιζεναχ της Γερμανίας, με αποτέλεσμα τη λήξη της παραγωγής στη Σοσό στα τέλη του ίδιου έτους. Επίσης, κατασκευάζεται και στο Walvis Bay (Κόλπος της Φάλαινας), Ναμίμπια, για τις χώρες της νότιας Αφρικής, όπως προαναφέρθηκε.

Μάλιστα από τα τέλη του 2019, το Grandland X και το Zafira Life και το Vivaro C έγιναν τα πρώτα μοντέλα της Opel που άρχισαν να πωλούνται εκ νέου στη Ρωσία μετά τη διακοπή των εξαγωγών της Opel στη χώρα αυτή το 2015.

Υβριδική έκδοση 

Από τον Ιούνιο του 2019, μπήκε στην παραγωγή και η υβριδική έκδοση Grandland X PHEV (Plug-in-Hybrid Electric Vechicle / Plug-in - υβριδικό - ηλεκτρικό όχημα), που συνδυάζεται με τον κινητήρα βενζίνης των 1.6 λίτρων, και είχε παρουσιαστεί τον Μάιο. Αρχικά προσφερόταν με έναν ηλεκτροκινητήρα, αλλά τον Δεκέμβριο του 2019 ξεκίνησε η παραγωγή και μιας εκδοχής με 2 ηλεκτροκινητήρες, ισχύος 221 kW (300 PS) στις 6.000 στροφές το λεπτό, έναντι 165 kW (224 PS) στις 6.000 στροφές το λεπτό της φθηνότερης έκδοσης με 1 ηλεκτροκινητήρα. Επίσης, από τα τέλη του 2019 η υβριδική έκδοση προσφέρεται και με 4-κίνηση, ενώ όλες οι άλλες εκδόσεις του Grandland X φέρουν αποκλειστικά κίνηση στους μπροστινούς τροχούς.

Φωτογραφίες

Αναφορές

Εξωτερικοί σύνδεσμοι 

 Η επίσημη ελληνική ιστοσελίδα του Opel Grandland X 
 Η επίσημη ελληνική ιστοσελίδα του Opel Grandland X HYBRID4 

Grandland X
Αυτοκίνητα SUV
Γερμανικά αυτοκίνητα
Μπορός

Ο Μπορός ( [bʊroːs]) είναι πόλη και η έδρα του ομώνυμου δήμου στη Σουηδία. Το 2010 είχε 66.273 κατοίκους.

Η πόλη βρίσκεται στο σημείο συνάντησης δύο σιδηροδρομικών γραμμών, μεταξύ των οποίων και του σιδηροδρόμου μεταξύ Γκέτεμποργκ και Καλμάρ, και θεωρείται συχνά ότι η σουηδική πόλη κέρδισε τα μέγιστα από το εθνικό σιδηροδρομικό δίκτυο που δημιουργήθηκε μεταξύ των ετών 1870 και 1910.

Παραπομπές

Εξωτερικοί σύνδεσμοι 
 
 Επίσημη ιστοσελίδα της πόλης 
 Επίσημη Ιστοσελίδα του Τουρισμού 
 Αγαπώ Borås - το επίσημο blog της πόλης 

Πόλεις της Σουηδίας
Ο Τσιγγάνος (ταινία)

Ο Τσιγγάνος (γαλλικά: Le Gitan) είναι αστυνομική δραματική περιπέτεια του 1975 Γαλλικής παραγωγής σε σκηνοθεσία Ζοζέ Ζιοβανί. Πρωταγωνιστούν οι Αλέν Ντελόν, Μαρσέλ Μποζουφί, Ρενάτο Σαλβατόρι, Ανί Ζιραρντό και ο Πωλ Μορίς στην τελευταία του κινηματογραφική του εμφάνιση.

Πλοκή 
Στα περίχωρα του Παρισιού η αστυνομία θα κάνει εφόδο σε έναν καταυλισμό τσιγγάνων αναζητώντας τον Ούγκο Σέναρ, έναν καταζητουμένο για σειρά ενοπλων ληστείων. Παρά τις διεξοδικές έρευνες στον καταυλισμό οι αστυνομικές αρχές δεν θα καταφέρουν να εντοπίσουν τον Τσιγγάνο, αφού αυτός θα είναι κρυμμένος σε μια ειδική κρυψώνα ενός παλιού λεωφορείου, οπου ζει ο πατέρας του. 

Μετά την απομάκρυνση της αστυνομίας από τον καταυλισμό, ο Τσιγγάνος θα βγει από την κρυψώνα του και θα πάει να συναντήσει τους συνέργους του όπου θα πάρει μέρος στην ληστεία μιας χρηματαποστολής.
Ταυτόχρόνα η αστυνομία θα αρχίσει να έρευνα τον περιέργο θάνατο της νεαρής συζύγου του Γιαν Κικ, (Πωλ Μορίς), ένος λήστη χρηματοκιβωτίων και συνεργάτη του Τσιγγάνου, ο οποίος είχε και τον ρόλο του κλεπταπόδοχου του Τσιγγάνου.

Διανομή ρόλων 
Αλέν Ντελόν ως Ούγκο Σενάρ (ο «Τσιγγάνος»)
Μαρσέλ Μποζουφί ως Επιθεωρητής Μπλοτ
Ρενάτο Σαλβατόρι ως Τζο Αμιλά 
Ανί Ζιραρντό ως Νινί
Πωλ Μορίς ως Γιαν Κικ

Παραπομπές

Εξωτερικοί σύνδεσμοι 
  

Γαλλικές ταινίες
Γαλλικές αστυνομικές θρίλερ ταινίες
Ταινίες σε σκηνοθεσία Χοσέ Τζιοβάνι
Γαλλόφωνες ταινίες
Ταινίες του 1975
Ταινίες γυρισμένες στη Γαλλία
Σου Τσεν Τσαν

Ο Σου Τσεν Τσαν   (Su Tseng-chang  (κινέζικα: 蘇貞昌, Sū Zhēnchāng, So͘ Cheng-chhiong,  28 Ιουλίου 1947-) είναι πολιτικός από την Ταϊβάν. Σπούδασε στο Εθνικό Πανεπιστήμιο της Ταϊβάν και υπήρξε ασκούμενος δικηγόρος. Χρημάτισε πρόεδρος του Δημοκρατικού Προοδευτικού Κόμματος από το 2012 ως το 2014.  Από τον Ιανουάριο του 2019 είναι πρωθυπουργός της Δημοκρατίας της Κίνας , αξίωμα στο οποίο υπηρέτησε ξανά από το 2006 ως το 2007. Ήταν επιτελάρχης του προέδρου Τσεν Σουί Μπιαν το 2004.

Ο Σου έκανε εκστρατεία για να πάρει το χρίσμα για να είναι υποψήφιος του DPP στις προεδρικές εκλογές του 2008, όμως ήρθε 2ος με πρώτο τον Φρανκ Χσιέχ. Τον Νοέμβριο του 2010 διεκδίκησε ανεπιτυχώς τη δημαρχία της πρωτεύουσας Ταϊπέι, χάνοντας από τον κάτοχο Χάου Λουν Πιν. Το 2012 ο Σου εξελέγη πρόεδρος του DPP.

Είναι παντρεμένος με την Τσαν Χσιου-λιν (詹秀齡) και έχουν 3 κόρες.

Πρωθυπουργός 
Στις 25 Ιανουαρίου 2006 ορκίστηκε πρωθυπουργός, έχοντας διοριστεί λίγες ημέρες νωρίτερα. Ο Σου υποσχέθηκε να παραιτηθεί αν δεν βελτιωνόταν το κράτος πρόνοιας εντός 6 μηνών. 

Στις 12 Μαΐου, 2007 υπέβαλε την παραίτησή του με επιστολή του στον πρόεδρο Τσεν Σουί Μπιαν και τερμάτισε τη θητεία του στις 21 Μαΐου. 

Στις 14 Ιανουαρίου 2019 επανήλθε στην πρωθυπουργία.

Παραπομπές

Εξωτερικοί σύνδεσμοι
 Premier biography timeline at the Government Information Office, Republic of China (Taiwan)

Πρωθυπουργοί της Ταϊβάν
Ηγέτες εν ενεργεία
Αγορά του Αυγούστου

Η Αγορά του Αυγούστου, λατιν. Forum Augusti, είναι μία από τις Αυτοκρατορικές Αγορές της Ρώμης στην Ιταλία, που κτίστηκε από τον Οκταβιανό Αύγουστο· περιλαμβάνει στα βόρεια τον ναό του Άρεως Εκδικητού (Mars Ultor). Η Αγορά, αν και εγκαινιάστηκε 40 έτη μετά από την υπόσχεσή της, το 2 π.Χ., ήταν ακόμη ημιτελής.

Ιστορία
Ο Οκταβιανός ορκίστηκε να κτίσει έναν ναό προς τιμήν του Μαρς (Mars), του Ρωμαϊκού θεού του Πολέμου, κατά τη διάρκεια της μάχης στους Φιλίππους το 42 π.Χ.. Εκεί μαζί με τους Μάρκο Αντώνιο και τον Αιμίλιο Λέπιδο, τους υπόλοιπους της β΄ τριανδρίας, ο Οκταβιανός εκδικήθηκε τους δολοφόνους του μεγάλου θείου (και θετού πατέρα) του Ιουλίου Καίσαρα. Έγινε πρωτεύων (princeps) της Ρώμης το 27 π.Χ. με το όνομα Αύγουστος και ήθελε ο ναός να κτιστεί σε μία νέα Αγορά, που θα είχε το όνομά του. Ο Αύγουστος έκανε κοινωνική προπαγάνδα, με το να κτίσει κατά τη διαθήκη του Καίσαρα τον ναό του Μαρς Ούλτορ "μεγαλύτερο από κάθε άλλον που υπάρχει" και να την τοποθετήσει σε αυτόν. Ο λαός αγαπούσε τον Καίσαρα, που είχε θεοποιηθεί· έτσι ο Αύγουστος συνέδεσε το όνομά του με τον θεϊκό, θετό πατέρα του.

Το έδαφος που επρόκειτο να κτιστεί η Αγορά, ήταν στην ιδιοκτησία του Αυγούστου, αλλά τα σχέδια ήθελαν περισσότερο χώρο. Ο Αύγουστος, που -όπως αναφέρει ο Σουητώνιος- δεν ήθελε να πάρει με τη βία τις οικίες των γειτόνων, τροποποίησε τα σχέδια με αποτέλεσμα να δημιουργηθεί μία ασυμμετρία, ειδικά στον ανατολικό περίβολο. Αυτή η πράξη του ήταν τουλάχιστον για να γλιτώσει χρήματα και δυσκολίες. Τα ιδιοκτησιακά αυτά θέματα και άλλες αρχιτεκτονικές ατυχίες, παρέτειναν την κατασκευή. Η ανολοκλήρωτη Αγορά και ο ναός εγκαινιάστηκαν 40 έτη μετά την αρχική υπόσχεση, το 2 π.Χ.. Το 19 μ.Χ. ο Τιβέριος πρόσθεσε δύο θριαμβικές Αψίδες εκατέρωθεν του ναού προς τιμή του γιού του Δρούσου του νεότερου (δυτικά) και του ανιψιού του Γερμανικού (ανατολικά) για τις νίκες τους στη Γερμανία.

Από την αφιέρωση (εγκαίνια) της Αγοράς του Τραϊανού το 112, ο αριθμός των επιγραφών -που βρέθηκαν- στην Αγορά του Αυγούστου αρχίζει να μειώνεται, που σημαίνει, ότι πολλές από τις λειτουργίες της μεταφέρθηκαν στον νέο χώρο· πάντως ο Αδριανός έκανε μερικές επιδιορθώσεις. Ανατολικά και δυτικά υπήρχε από ένα ημικύκλιο με έδρανα (exedrae) για συζήτηση, των οποίων η εκπαιδευτική και πολιτιστική χρήση καταγράφεται κατά την ύστερη αρχαιότητα. Η τελευταία αναφορά στην Αγορά γίνεται το 395. Τα αρχαιολογικά δεδομένα πιστοποιούν τη συστηματική αποδόμηση των κατασκευών κατά το πρώτο μισό του 6ου αι., μάλλον διότι είχαν βλαφτεί σημαντικά από σεισμό ή από τη διάρκεια των ετών. Η αγορά του Αυγούστου ήταν ένα από τα πρώτα μεγάλα δημόσια κτήρια της Ρώμης, που εξαφανίστηκαν και αυτό επίσης εξηγεί τη γρήγορη λήθη του αρχικού της ονόματος.

Χρήση

Αγάλματα

Πηγές
 Raaflaub. Between the Republic and Empire.
 Luce, T.J. Livy Augustus and the Forum Augustum. pp. 123–138.
 Galinsky, Karl. Augustan Culture. pp. 197–213.
 Roth, Leland M. (1993). Understanding Architecture: Its Elements, History and Meaning (First ed.). Boulder, CO: Westview Press. p. 222. ISBN 0-06-430158-3.

Τοπογραφία της Ρώμης
Β2΄ Εκλογική περιφέρεια Δυτικού Τομέα Αθηνών

Η Β2' Εκλογική Περιφέρεια Δυτικού Τομέα Αθηνών είναι μία από τις εκλογικές περιφέρειες του νομού Αττικής και μία από τις τέσσερις στις οποίες διαιρείται η πρώην Νομαρχία Αθηνών. 

Στις 12 Ιουλίου 2018 υπερψηφίστηκε, μέσω του Κλεισθένη 1, από την Βουλή και θα ισχύσει από τις επόμενες βουλευτικές εκλογές (η διεξαγωγή τους θα γίνει εντός του 2019) η κατάτμηση της Β'Αθηνών σε τρεις περιφέρειες, μία εκ των οποίων είναι η ως άνω Β2' Εκλογική Περιφέρεια του Δυτικού Τομέα της Αθήνας.

Η  Β2' Εκλογική Περιφέρεια Δυτικού Τομέα Αθηνών αποτελείται από τους κάτωθι Δήμους: Δήμος Περιστερίου, Ιλίου, Αιγάλεω, Αγίων Αναργύρων - Καματερού, Πετρούπολης, Χαϊδαρίου και Αγίας Βαρβάρας.

Αποτελέσματα Εκλογών

Εθνικές Εκλογές 

Ευρωεκλογές

Παραπομπές

Εκλογικές περιφέρειες της Ελλάδας
Πέχτσεβο

Το Πέχτσεβο ( ) είναι μια μικρή πόλη στη Βόρεια Μακεδονία. Στην πόλη βρίσκεται η έδρα του Δήμου Πέχτσεβο.

Ιστορία 
Στα τέλη του 19ου αιώνα και στις αρχές του 20ου αιώνα, το Πέχτσεβο ήταν μέρος του Βιλαέτι του Κοσσυφοπεδίου της Οθωμανικής Αυτοκρατορίας.

Το 1913, ως αποτέλεσμα των Βαλκανικών πολέμων, η πόλη έγινε μέρος του Βασιλείου της Σερβίας, το οποίο το 1918 εντάχθηκε στο Βασίλειο των Σέρβων, Κροατών και Σλοβένων (το 1929 μετονομάστηκε σε Βασίλειο της Γιουγκοσλαβίας).

Το μεγαλύτερο μέρος του πληθυσμού του Πεχτσέβου είναι Έλληνες, καταγόμενοι από πρόσφυγες της Ανατολικής Θράκης (Καλλίπολη) που προσήλθαν το 1924.

Από το 1929 έως το 1941 το Πέχτσεβο ήταν μέρο της Μπανόβινα του Βαρδάρη του Βασιλείου της Γιουγκοσλαβίας.

Από το 1941 έως το 1944, κατά τη διάρκεια της κατοχής της Γιουγκοσλαβίας στον Β΄ Παγκόσμιο Πόλεμο, το Πέχτσεβο, όπως και το μεγαλύτερο μέρος της Μακεδονίας του Βαρδάρη, ήταν μέρος του Βασιλείου της Βουλγαρίας.

Παραπομπές

Εξωτερικοί σύνδεσμοι

 Επίσημη ιστοσελίδα

Πόλεις της Βόρειας Μακεδονίας
Δήμος Πεχτσέβου
Carousel (συγκρότημα)

Οι Carousel είναι ένα Λετονικό ντουέτο, το οποίο εκπροσώπησε τη χώρα του στον  στο Τελ Αβίβ χωρίς να πετύχει την πρόκριση στον τελικό.

Επιλέχθηκαν να εκπροσωπήσουν τη Λετονία στον διαγωνισμό του 2019 μετά την νίκη τους στη εθνική επιλογή της χώρας, το Supernova. Ερμήνευσαν το τραγούδι "That Night", στο πρώτο μισό του δεύτερου ημιτελικού στο Τελ Αβίβ.

Παραπομπές

Διαγωνισμός Τραγουδιού Eurovision 2019
Συμμετέχοντες στη Eurovision
Συμμετέχοντες στο διαγωνισμό τραγουδιού Eurovision με την Λετονία
Έστερ Πέονι

Η Αλεξάντρα Κρέτσου, γνωστή επαγγελματικά ως Έστερ Πέονι, είναι Ρουμανο-καναδή τραγουδίστρια και τραγουδοποιός. Εκπροσώπησε τη  στον  με το τραγούδι «On a Sunday», μετά τη νίκη της στο Selection Naţională 2019. Γεννήθηκε στο Βουκουρέστι, στη Ρουμανία, αλλά μεγάλωσε στο Μόντρεαλ του Κεμπέκ στον Καναδά μέχρι να επιστρέψει στη Ρουμανία για σπουδές μουσικής. Το τραγούδι δεν προκρίθηκε στον τελικό.

Πρώτα χρόνια
Αποφοίτησε από το Γυμνάσιο Τέχνης Dinu Lipatti στο Piteşti. Το πάθος της Έστερ για μουσική εμφανίστηκε από την παιδική ηλικία ενώ ζούσε με την οικογένειά της στο Μόντρεαλ, όπου πήγαινε σε τζαζ, μετά συνέχισε τις σπουδές της στη Ρουμανία εισερχόμενη στο Conservatory για τη σύνθεση και την τζαζ. Το 2014 η Έστερ βρέθηκε στο διαδίκτυο, καθώς εκδίδει καλύμματα λαϊκών τραγουδιών και πρόσφερε μια σύμβαση με δισκογραφική εταιρία στη Ρουμανία, απελευθερώνοντας τα singles "Leyla" και "Iubire" και διάφορες συνεργασίες. Ένα χρόνο αργότερα, έφτασε στο ραδιόφωνο και την τηλεόραση με το τραγούδι "Sub aripa ta" (feat. Vescan), το οποίο απολάμβανε την επιτυχία και παρέμεινε για εβδομάδες στη σειρά των ραδιοφωνικών και μουσικών σταθμών της Ρουμανίας. Το 2016 η Ester κυκλοφόρησε συνεργασία με τον Phelipe "1000 De Motive". Το 2018 κυκλοφόρησε το πρώτο EP, "Dig It", όπου η Ester ήταν επίσης ένας από τους κύριους συνθέτες.

Δισκογραφία

Εκτεταμένης αναπαραγωγής
 Dig It (2018)

Σίνγκλς
 On a Sunday (2019)

Παραπομπές

Επιπλέον ιστοσελίδες

Ρουμάνοι τραγουδιστές
Διαγωνισμός Τραγουδιού Eurovision 2019
Συμμετέχοντες στη Eurovision
Συμμετέχοντες στο διαγωνισμό τραγουδιού Eurovision με την Ρουμανία
S!sters

Οι S!sters είναι ένα ντουέτο που εκπροσώπησε τη  στον  στο Τελ Αβίβ με το τραγούδι "Sister", αφού νίκησαν τον Γερμανικό εθνικό τελικό Unser Lied für Israel. Το εν λόγω τραγούδι ήρθε 25ο μεταξύ 26 τραγουδιών στον τελικό του διαγωνισμού.

Παραπομπές

Συμμετέχοντες στη Eurovision
Διαγωνισμός Τραγουδιού Eurovision 2019
Συμμετέχοντες στο διαγωνισμό τραγουδιού Eurovision με τη Γερμανία
Αμερικανοί

Οι Αμερικανοί είναι υπήκοοι και πολίτες των Ηνωμένων Πολιτειών της Αμερικής. Αν και οι πολίτες συνθέτουν την πλειοψηφία των Αμερικανών, ορισμένοι διπλοί πολίτες, ομογενείς και μόνιμοι κάτοικοι μπορούν επίσης να διεκδικήσουν αμερικανική υπηκοότητα. Οι Ηνωμένες Πολιτείες φιλοξενούν ανθρώπους πολλών διαφορετικών εθνικών προελεύσεων. Ως αποτέλεσμα, ο αμερικανικός πολιτισμός και δίκαιο δεν εξισώνεται με την εθνικότητα, τη φυλή ή την εθνότητα, αλλά με την υπηκοότητα και τη μόνιμη αφοσίωση.

Οι ομιλητές της αγγλικής γλώσσας, ακόμη και ομιλητές πολλών άλλων γλωσσών, συνήθως χρησιμοποιούν τον όρο "Αμερικανοί" για να σημαίνουν αποκλειστικά τους ανθρώπους των Ηνωμένων Πολιτειών. Αυτό αναπτύχθηκε από την αρχική χρήση του όρου για να διαφοροποιήσει τους Άγγλους των αμερικανικών αποικιών από τους Άγγλους της Αγγλίας. Ο όρος Αμερικανός μπορεί να αναφερθεί και για άτομα από την Αμερικανική ήπειρο.

Παραπομπές 

Ηνωμένες Πολιτείες Αμερικής
Πληθυσμιακές ομάδες στην Αμερική
Πληθυσμιακές ομάδες ανά ήπειρο
Αγρότης Λιανοκλαδίου

Ο Αγρότης Λιανοκλαδίου υπήρξε ποδοσφαιρικό σωματείο με έδρα το Λιανοκλάδι Φθιώτιδας. Επίσημο έτος ίδρυσης του συλλόγου ήταν το 1946, είχε χρώματα το πράσινο και το λευκό και έμβλημα το στάχυ. Είχε πολυετή παρουσία στα πρωταθλήματα Ε.Π.Σ. Φθιώτιδας στο πρωτάθλημα της Δ΄ Εθνικής κατηγορίας και έδρα του αποτελούσε το Δημοτικό Στάδιο Λιανοκλαδίου. Το 2012 συγχωνεύτηκε με τον Α.Σ. Λαμία, δημιουργώντας τον Π.Α.Σ. Λαμία 1964.

Ιστορία 
Ο Αγρότης Λιανοκλαδίου ιδρύθηκε το 1961. Είχε πολυετή παρουσία στα πρωταθλήματα Ε.Π.Σ. Φθιώτιδας. Στην Δ΄ Εθνική κατηγορία αγωνίστηκε τις χρονιές 2008-09, 2009-10, 2010-11 και 2011-12. Τη σεζόν 2010-11 πλησίασε περισσότερο την πολυπόθητη άνοδο στην Γ΄ Εθνική, τερματίζοντας στη 2η θέση του 4ου ομίλου πίσω από τον Οικονόμο Τσαριτσάνης. Την ίδια αγωνιστική περίοδο κατέκτησε για πρώτη φορά στην ιστορία του το Κύπελλο Ε.Π.Σ. Φθιώτιδας, ενώ έφτασε και στον τελικό του Κυπέλλου Ελλάδας ερασιτεχνών γνωρίζοντας την ήττα με 2-0 από τον Αστέρα Μαγούλας στη Χαλκίδα.

Το καλοκαίρι του 2012 κι ενώ είχε εξασφαλίσει την παραμονή του στη Δ΄ Εθνική αποφασίστηκε η συνεργασία με τον Α.Σ. Λαμία που αγωνιζόταν στο πρωτάθλημα της ΕΠΣ Φθιώτιδας. Έτσι δημιουργήθηκε ο Π.Α.Σ. Λαμία 1964 που αγωνίστηκε στη θέση του στη Δ΄ Εθνική την περίοδο 2012-13 και ο «Α.Σ. Αγρότης Λιανοκλαδίου 1946» που συνέχισε στη θέση του Α.Σ. Λαμία στην Α΄ ΕΠΣΦ μέχρι και την περίοδο 2013-14. Από το 2014 είναι αδρανής.

Παραμπομπές 

Αθλητικοί σύλλογοι Φθιώτιδας
Ιδρύσεις ποδοσφαιρικών ομάδων το 1961
Ανενεργές ποδοσφαιρικές ομάδες Ελλάδας
Λεονίντ Μίκελσον

Ο Λεονίντ Βικτόροβιτς Μίκελσον (Ρώσικα: Леонид Викторович Михельсон, γεννημένος 11 Αυγούστου του 1955) είναι Ρώσος δισεκατομμυριούχος επιχειρηματίας, διευθύνων σύμβουλος, πρόεδρος και κύριος μέτοχος της ρωσικής εταιρείας αερίου Novatek.

Σύμφωνα με το Αμερικανικό επιχειρηματικό περιοδικό Forbes, η προσωπική του περιουσία άγγιζε τα 23,6 δισ. δολάρια τον Ιανουάριο του 2019. Το 2018 ήταν ο τρίτος πλουσιότερος Ρώσος και ο εξηκοστός τέταρτος πλουσιότερος άνθρωπος.

Βιογραφία 
Γεννημένος από Εβραίους γονείς, Ο Μίκελσον ξεκίνησε την καριέρα του ως μηχανικός μετά από την αποφοίτησή του από το Ινστιτούτο Πολιτικών Μηχανικών της Σαμάρα το 1977. Ξεκίνησε να εργάζεται ως εργοδηγός σε μια κατασκευαστική εταιρία στην Σιβηρία. Το 1985, ορίστηκε ως Γενικός Μηχανικός της Ryazantruboprovodstroy. Το 1987, έγινε Γενικός Διευθυντής του Kuibishevtruboprovodstroy. Το 1991, η Kuibishevtruboprovodstroy ήταν μια από τις πρώτες εταιρείες που υποβλήθηκαν σε ιδιωτικοποίηση μετά τη διάλυση της Σοβιετικής Ένωσης.

Ο Μίκελσον συνέχισε ως διευθύνων σύμβουλος στην εταιρεία, η οποία μετονομάστηκε σε NOVA, μέχρι τον Οκτώβριο του 1994. Στη συνέχεια έγινε Γενικός Διευθυντής της εταιρείας χαρτοφυλακίου Novafinivest, η οποία αργότερα έγινε γνωστή ως NOVATEK. Από το 2008 έως το 2010 ο Μίκελσον ήταν Πρόεδρος του Διοικητικού Συμβουλίου της OAO Stroytransgas και της OOO Art Finance. Επί του παρόντος κατέχει τη θέση του Προέδρου του Διοικητικού Συμβουλίου της ZAO SIBUR και υπηρετεί στο εποπτικό συμβούλιο της Ρωσικής Τράπεζας Περιφερειακής Ανάπτυξης.

Η SIBUR είναι μια εταιρεία επεξεργασίας φυσικού αερίου και πετροχημικών η οποία εκμεταλλεύεται 26 εργοστάσια παραγωγής σε ολόκληρη τη Ρωσία με έδρα τη Μόσχα. Ο Μίκελσον κατέχει το 57,5% της SIBUR. Κατέχει επίσης το 25% της Novatek.

Κατέχει επίσης ένα τεράστιο γιοτ που του κόστισε 150 εκ. δολάρια, το Pacific.

Ο Μίκελσον έχει έντονο ενδιαφέρον για τις τέχνες, δηλώνοντας ότι το 99% του ενδιαφέροντός του είναι στη ρωσική σύγχρονη τέχνη. Επίσης ίδρυσε το δικό του ίδρυμα, το Ίδρυμα V-A-C, το οποίο προωθεί τη σύγχρονη ρωσική τέχνη και έχει διεθνείς δεσμούς με διάφορα μουσεία του κόσμου. Τον Μάιο του 2017, το ίδρυμα άνοιξε επίσης έναν εκθεσιακό χώρο στην Βενετία και βρίσκονται σε εξέλιξη οι εργασίες για την ανάπτυξη του πρώτου μεγάλου κέντρου τέχνης της V-A-C στη Μόσχα. Σχεδιασμένο από την Renzo Piano Building Workshop, ένα νέο κέντρο σύγχρονων τεχνών και πολιτισμού στη Μόσχα πρόκειται να ανοίξει το 2019 υπό χρηματοδότηση του Μίκελσον.

Προσωπική ζωή 
Ο Μίκελσον είναι παντρεμένος, με δύο παιδιά, και ζει στη Μόσχα.

Παραπομπές 

Ρώσοι επιχειρηματίες
Ε΄ Οικουμενική Σύνοδος

Η Ε΄ Οικουμενική Σύνοδος συγκλήθηκε στις 5 Μαΐου μέχρι τις 21 Ιουνίου του 553 στην Κωνσταντινούπολη με τη συμμετοχή 165 επισκόπων, υπό την προεδρία του Πατριάρχη Κωνσταντινουπόλεως Ευτυχίου. Την συγκάλεσε ο Αυτοκράτορας Ιουστινιανός Α΄. Επαναβεβαίωσε τα ορθόδοξα δόγματα περί της Αγίας Τριάδας και του Ιησού Χριστού και καταδίκασε πλήθος μη ορθοδόξων συγγραμμάτων καθώς και ορισμένους συγγραφείς (Ευάγριο, Δίδυμο, Ωριγένη κ.α.).

Μερικοί προτεστάντες, όπως οι Καλβινιστές και οι Λουθηριανοί, αναγνωρίζουν τις πρώτες τέσσερις συνόδους, ενώ οι περισσότεροι Αγγλοκαθολικοί αποδέχονται και τις επτά. Οι συμμετέχοντες ήταν κυρίως Ανατολικοί επίσκοποι - μόνο δέκα έξι δυτικοί επίσκοποι ήταν παρόντες, από τους οποίους εννέα ήταν Ιλλύριοι και επτά ήταν από την Αφρική, αλλά κανένας δεν ήταν από την Ιταλία.

Παραπομπές 

Οικουμενικές Σύνοδοι
Ιωάννα Βογιατζόγλου

Η Ιωάννα Βογιατζόγλου (γεν. 18 Ιανουαρίου 2000, Μαρούσι) είναι Ελληνίδα αθλήτρια πετοσφαίρισης, η οποία αγωνίζεται ως Ακραία.

Εξωτερικοί σύνδεσμοι 
 Greekvolley.gr - ΒΟΓΙΑΤΖΟΓΛΟΥ ΙΩΑΝΝΑ

Ελληνίδες αθλήτριες της πετοσφαίρισης
Πετοσφαιρίστριες ΠΑΟ
Αθηνά Βογιατζόγλου

Η Αθηνά Βογιατζόγλου (γεν. 21 Νοεμβρίου 2001, Μαρούσι) είναι Ελληνίδα αθλήτρια πετοσφαίρισης, η οποία αγωνίζεται ως Πασαδόρος.

Εξωτερικοί σύνδεσμοι 
 Greekvolley.gr - ΒΟΓΙΑΤΖΟΓΛΟΥ ΑΘΗΝΑ

Ελληνίδες αθλήτριες της πετοσφαίρισης
Πετοσφαιρίστριες ΠΑΟ
Εθνικός Λαμίας

Ο Εθνικός Λαμίας ήταν ποδοσφαιρικό σωματείο της Φθιώτιδας με έδρα την Λαμία Φθιώτιδας. Αποτελούσε την 3η μεγαλύτερη ομάδα στην Φθιώτιδα μετρώντας 8 τίτλους. Χρώματα του ήταν το Μπλε και το άσπρο. Ήταν γνωστή και με το παρατσούκλι Οι γαλάζιοι ιππότες.

Ιστορία 
Ο σύλλογος ιδρύθηκε το 1962. Αρχικά αγωνίστηκε στο Β΄ Τοπικό Φθιώτιδας. Στην Συνέχεια κατάφερε να κερδίσει την άνοδο στο Α΄ Τοπικό, την ανώτατη κατηγορία της ΕΠΣΦ. Στο Α΄ Τοπικό παρέμεινε 3 χρόνια πανηγυρίζοντας 3 πρωταθλήματα ΕΠΣΦ, 3 κύπελλα ΕΠΣΦ, 1 τουρνουά ΕΠΣΦ και 1 πρωταθλημα Γ εθνικής. Το 1998 κατάφερε την άνοδο στην Γ εθνική όπου πανηγύρισε τον τίτλο αλλά μετά το καλό ξεκίνημα της ομάδας στην Β΄ Εθνική υποχώρησε και υποβιβάστηκε. Έναν χρόνο μετά συγχωνεύθηκε με τον τωρινό ΠΑΣ Λαμία, που ιδρύθηκε το 1964.

Τίτλοι 

 3 πρωταθλήματα ΕΠΣΦ
 3 κύπελλα ΕΠΣΦ 
 1 τουρνουά ΕΠΣΦ 
 1 πρωτάθλημα Γ΄ Εθνικής

Σημαντικοί ποδοσφαιριστές 

 Αντώνης Λιάκος
 Δημήτρης Δένδρης

Ποδοσφαιρικές ομάδες Ελλάδας
Ιουλία η Πρεσβύτερη

Η Ιουλία η Πρεσβύτερη, λατιν. Julia Majoris, (30 Οκτωβρίου 39 π.Χ. - 14 μ.Χ.) από το Γένος των Οκταβίων και (επειδή ο πατέρας της υιοθετήθηκε) από την Ιουλιο-Κλαυδιανή δυναστεία ήταν κόρη του Αυγούστου, ετεροθαλής αδελφή του Τιβερίου· ο εγγονός της Καλιγούλας και ο δισεγγονός της Νέρων έγιναν Αυτοκράτορες. Στις επιγραφές καλείται "Ιουλία, κόρη του Αυγούστου (ή του Καίσαρα)", Julia Augusti (vel Caesaris) filia. Ονομάζεται Πρεσβύτερη σε αντιδιαστολή με την κόρη της Ιουλία τη Νεότερη.

Βιογραφία

Νεανική ζωή
Ήταν κόρη του Οκταβιανού Αυγούστου και της δεύτερης συζύγου του Σκριβωνίας, κόρης του Λεύκιου Σκριβώνιου Λίβο. Γεννήθηκε το 39 π.Χ· ο πατέρας της είχε γεννηθεί Γάιος Οκτάβιος, αλλά όταν υιοθετήθηκε από τον μεγάλο θείο του Γάιο Ιούλιο Καίσαρα, έλαβε το επώνυμο Ιούλιος Καίσαρας. Επειδή είχαν το ίδιο μικρό όνομα, για να τον ξεχωρίζουν, τον αποκαλούσαν Οκταβιανό (= μικρό Οκτάβιο)· έτσι τον καλούν οι ιστορικοί έως το 27 π.Χ. Την ημέρα που γεννήθηκε η Ιουλία ο Οκταβιανός διαζεύχθηκε την Σκριβωνία και σύντομα μετά παρέλαβε την κόρη μαζί του. Κατά το Ρωμαϊκό έθος, είχε τον πλήρη γονικό έλεγχο επάνω της. Όταν αυτή μεγάλωσε αρκετά και έμαθε να συμπεριφέρεται αριστοκρατικά, την έστειλε να μένει με την τρίτη σύζυγό του Λιβία Δρουσίλλα. Η εκπαίδευσή της ήταν αυστηρή και κάπως παλαιομοδίτικη: επιπρόσθετα από τις σπουδές της ο Σουητώνιος μας πληροφορεί, ότι έμαθε να κλώθει και να υφαίνει. Ο Μακρόβιος αναφέρει "την αγάπη της για τη λογοτεχνία και τον πολιτισμό, κάτι εύκολο σε ένα τέτοιο σπιτικό".

Η κοινωνική ζωή της ελεγχόταν με σοβαρότητα: της επιτρεπόταν να μιλά μόνο σε άτομα, που ο πατέρας της είχε εξετάσει. Ο Οκταβιανός είχε μεγάλη επιρροή στην κόρη του και ήθελε αυτή να έχει τους καλύτερους διδασκάλους. Ο Μακρόβιος μας μεταφέρει την εξής παρατήρηση του Αυγούστου: "έχω δύο δύστροπες κόρες, που πρέπει να κάνω υπομονή: το Ρωμαϊκό κοινό και την Ιουλία".

Το 37 π.Χ οι φίλοι του Οκταβίου, Γάιος Μαικήνας και Μάρκος Βιψάνιος Αγρίππας κατέληξαν σε συμφωνία με τον μεγάλο αντίπαλο του Οκταβίου, τον Μάρκο Αντώνιο: συμφωνήθηκε ο γάμος του 10ετούς γιου αυτού Μάρκου Αντωνίου Αντύλλου με την 2ετή Ιουλία. Ο γάμος δεν υλοποιήθηκε, καθώς άρχισε εμφύλιος πόλεμος. Το 31 π.Χ ο Οκταβιανός και ο Αγρίππας νίκησαν τον Αντώνιο και τη σύζυγό του Κλεοπάτρα Ζ΄. Οι δύο ηττημένοι αυτοκτόνησαν στην Αλεξάνδρεια και ο Οκταβιανός έγινε μόνος ηγέτης της Ρωμαϊκής Αυτοκρατορίας.

Πρώτος γάμος με τον Μάρκελλο

Δεύτερος γάμος με τον Αγρίππα
Μετά τον θάνατο του Μάρκο Κλαύδιο Μάρκελλο, ο Αυγούστος πάντρεψε την Ιουλία με τον Μάρκο Βιψάνιο Αγρίππα, φίλος και σύμμαχος του Αυγούστου, ο γάμος απέφερε 5 παιδιά, τον Γάιο Καίσαρα, τον Λεύκιο Καίσαρα, την Ιουλία την νεότερη, την Αγριππίνα την πρεσβύτερη, και τον Αγρίππα Πόστουμο

Τρίτος γάμος με τον Τιβέριο

Το σκάνδαλο

Στέλλεται σε εξορία

Το τέλος της και τα μετέπειτα γεγονότα

Καλλιτεχνικές απεικονίσεις

Αναφορές και υποσημειώσεις

Πηγές
 E. Groag, A. Stein, L. Petersen - e.a. (edd.), Prosopographia Imperii Romani saeculi I, II et III (PIR), Berlin, 1933, I 634
 Dio Cassius, 48.34.3.
 Suetonius, Vita Augusti 64
 Macrobius, Saturnalia: Julia's Wit, 2.5.1-10

Ιουλιο-Κλαυδιανή δυναστεία
Κωνσταντία της Αραγωνίας, βασίλισσα της Μαγιόρκας

Η Κωνσταντία της Αραγωνίας, βασίλισσα της Μαγιόρκας (Ισπανικά : Constanza de Aragón y Entenza, 1318 - Μονπελιέ, 1346) ήταν Βασίλισσα της Μαγιόρκας μέσω του γάμου της με τον Ιάκωβο Γ΄ της Μαγιόρκας.

Βιογραφία
Η Κωνσταντία της Αραγωνίας ήταν μεγαλύτερη κόρη του Αλφόνσου Δ΄ της Αραγωνίας και της πρώτης συζύγου του Τερέζας ντ' Εστένσα, κόμισσας του Ουρζέλ. Ο Ιάκωβος Γ΄ της Μαγιόρκας επιθυμούσε να έχει φιλικές σχέσεις με το Βασίλειο της Αραγωνίας και παντρεύτηκε την Κωνσταντία στο Περπινιάν (24 Σεπτεμβρίου 1336). Ο σύζυγος της αρνήθηκε να δώσει όρκο υποταγής στον κουνιάδο του και αδελφό της Κωνσταντίας Πέτρο Δ΄ της Αραγωνίας (1342), με τον Ιάκωβο Γ΄ απέκτησε :

 Ιάκωβος Δ΄ της Μαγιόρκας (1336-1375), που συνέχισε να διεκδικεί το βασίλειο της Μαγιόρκας.
 Ισαβέλλα της Μαγιόρκας (1337-1406), που παντρεύτηκε τον Ιωάννη Β΄ Παλαιολόγο, μαρκήσιο του Μομφερράτου. Πέμπτος απόγονός της είναι ο Ιωάννης Β΄ της Πορτογαλίας

Ο Πέτρος Δ΄ της Αραγωνίας ύστερα από σύντομο πόλεμο (1343 - 1344) κατέλαβε τις Βαλεαρίδες και διέλυσε το Βασίλειο της Μαγιόρκας που προσαρτήθηκε στο Στέμμα της Αραγωνίας. Η Κωνσταντία της Αραγωνίας πέθανε δυο χρόνια αργότερα στο Μονπελιέ, ο σύζυγος της παντρεύτηκε σε δεύτερο γάμο την Βιολάντε του Βιλαραγούτ. Τα παιδιά της εξακολουθούσαν να διεκδικούν το στέμμα της Μαγιόρκας, το Πριγκιπάτο της Αχαΐας διεκδικήθηκε από τον σύζυγο και τα παιδιά της, ο γιος της παντρεύτηκε την Ιωάννα Α΄ της Νάπολης που έγινε πριγκίπισσα.

Πρόγονοι

<center>

Παραπομπές

Εξωτερικοί σύνδεσμοι
ΑΡΑΓΩΝΙΑ, ΒΑΣΙΛΕΙΣ

Οίκος της Αραγωνίας
Ινφάντας της Αραγωνίας
Βασίλισσες της Μαγιόρκας
Λεύκιος Δομίτιος Αηνόβαρβος (ύπατος το 16 π.Χ.)

Ο Λεύκιος Δομίτιος Αηνόβαρβος, λατιν. Lucius Domitius Ahenobarbus (π. 49 π.Χ. - 25 μ.Χ.) από το γένος των Δομιτίων-Αηνοβάρβων ήταν γιος της Αιμιλίας Λεπίδας, συγγενούς του Μάρκου Αιμίλιου Λέπιδου της Β΄ Τριανδρίας. Δύο εγγόνια του έγιναν γνωστά: η μικρότερη κόρη του έκανε τη Βαλερία Μεσσαλίνα, σύζυγο του Κλαυδίου και ο γιος του έκανε τον Νέρωνα.

Βιογραφία
Ήταν γιος του Γναίου Δομίτιου Αηνόβαρβου υπάτου το 32 π.Χ., που ήταν γιος της Πορκίας Κατόνις, αδελφής του Κάτωνα του Νεότερου.

Ως νέος ο Λ. Δ. Αηνόβαρβος ήταν πασίγνωστος και αφοσιωμένος αρματηλάτης, ίσως σε σημείο εμμονής. Το 36 π.Χ. ο Οκταβιανός και ο Μάρκος Αντώνιος (οι άλλοι δύο της Β΄ Τριανδρίας) συναντήθηκαν στον Τάραντα. Μεταξύ άλλων εκεί, συμφωνήθηκε ο γάμος του με την Αντωνία τη Μεγαλύτερη, κόρη του Μάρκου Αντωνίου. Το 22 π.Χ. έγινε aedile (υπεύθυνος δημοσίων κτηρίων και οργάνωσης εορτών) και το 16 π.Χ. ύπατος. Έπειτα από την υπατεία του εστάλη το 13/12 π.Χ. κυβερνήτης της Αφρικής. Έπειτα μάλλον έγινε ο διάδοχος του Τιβερίου στη Γερμανία, όπου διοίκησε τον Ρωμαϊκό στρατό και διέσχισε τον Έλβα· εκεί έστησε βωμό στον Αύγουστο και διείσδυσε περισσότερο στη χώρα, όσο κανείς προκάτοχός του. Επίσης έφτιαξε τον πεζόδρομο pontes longi (μακρά γέφυρα) επάνω στους βάλτους μεταξύ του Ρήνου και του Εμς. Επάνω σε αυτόν τον πεζόδρομο δόθηκε μία μάχη το 15 μ.Χ. Για τις επιτυχίες του αυτές έλαβε τη διάκριση τού να τελέσει θρίαμβο. Απεβίωσε το 25 μ.Χ. σε ηλικία 73 ετών.

Ο Σουητώνιος τον περιγράφει ως "αλαζόνα, σκληρό, περιβόητο και υπερβολικό" και καταγράφει πολλές περιπτώσεις, που δεν έδειξε σεβασμό, όπως στον τιμητή (censor) Λούκιο Μουνάτιο Πλάνκο, σε έναν ανθύπατο της Αφρικής και σε έναν διοικητή λεγεώνας (legatus) του Ιλλυρικού. Όταν ήταν πραίτορας και ύπατος, έφερε γυναίκες από την τάξη των ιππέων ή παντρεμένες για να εκτελέσουν παντομίμες, πράγμα που εξερέθισε τα πνεύματα, καθώς στη σκηνή ανέβαιναν άτομα της κατώτερης τάξης. Επέδειξε παραστάσεις με άγρια ζώα σε κάθε περιοχή της πόλης και οι αγώνες μονομάχων εκτελούντο με τέτοια υπερβολική αιματοχυσία, που ο Αύγουστος υποχρεώθηκε να θέσει κάποιους περιορισμούς σε αυτούς.

Οικογένεια
Νυμφεύτηκε την Αντωνία τη Μεγαλύτερη, κόρη του Μάρκου Αντωνίου από την 4η σύζυγό του Οκταβία τη Νεότερη και είχε τέκνα:
 Δομιτία η Πρεσβύτερη 8 π.Χ. - 59 μ.Χ., παντρεύτηκε πρώτα τον Δέκιμο Ατέριο Αγρίππα πραίτορα και έπειτα τον Γάιο Σαλλούστιο Κρίσπο Πασσιηνό.
 Δομιτία Λεπίδα η Νεότερη 5 π.Χ. - 54 μ.Χ., παντρεύτηκε πρώτα τον Μάρκο Βαλέριο Μεσσάλα Βαρβάτο, έπειτα τον Φάουστο Κορνέλιο Σούλλα Λούκουλλο και μετά τον Άππιο Ιούνιο Σιλουανό.
 Γναίος Δομίτιος Αηνόβαρβος  17 π.Χ. - 41 μ.Χ., ύπατος το 32 μ.Χ.

Παραπομπές

Πηγές
 Smith, William (1867), "Ahenobarbus (9), Lucius Domitius", in Smith, William, Dictionary of Greek and Roman Biography and Mythology, 1, Boston: Little, Brown and Company, p. 86
 Syme, Ronald (1996), "Domitus Ahenobarbus, Lucius (2)", in Hornblower, Simon, Oxford Classical Dictionary, Oxford: Oxford University Press

Ρωμαίοι αξιωματούχοι
The Most Beautiful Moment in Life: Young Forever

Το The Most Beautiful Moment in Life: Young Forever‎ (απόδοση: Η Πιο Όμορφη Στιγμή στη Ζωή: για Πάντα Νέος, χάνγκουλ: 화양연화 Young Forever, χάντζα: 花樣年華 Young Forever, αναθεωρημένη μεταγραφή: Χουαγιανγκιόνχουα Young Forever) είναι κορεάτικο άλμπουμ της νοτιοκορεάτικης μπάντας BTS. Το άλμπουμ κυκλοφόρησε στις 2 Μαΐου του 2016 σε δύο φυσικές διαμορφώσεις, μια έκδοση μέρας και μια έκδοση νύχτας. Το άλμπουμ περιέχει είκοσι τρία κομμάτια, συμπεριλαμβανομένων τριών νέων σινγκλ ("Epilogue: Young Forever", "Fire" και "Save Me"), και όλα τα κομμάτια από τα The Most Beautiful Moment in Life, Part 1 και The Most Beautiful Moment in Life, Part 2 καθώς και αρκετές διασκευές.

Παρασκήνιο και κυκλοφορία 
Στις 21 Μαρτίου του 2016, η Big Hit Entertainment ανακοίνωσε την επερχόμενη επιστροφή των BTS και μια συναυλία προγραμματισμένη για το Μάιο. Οι BTS κυκλοφόρησαν το πρώτο προωθητικό για τη συναυλία στις 7 Απριλίου στον επίσημο λογαριασμό τους στο Twitter. Αργότερα κυκλοφόρησε πρωτότυπες φωτογραφίες στις 21 και 24 Απριλίου, που δείχνει ότι το φυσικό άλμπουμ θα είναι διαθέσιμο σε δύο εκδόσεις, Μέρα και Νύχτα. Και οι δύο εκδόσεις περιλαμβάνουν φωτοβιβλίο, πολαροειδές, μίνι φωτογραφίες και αφίσες. Το προωθητικό βίντεο για τη συναυλία κυκλοφόρησε στις 25 Απριλίου. Η λίστα κομματιών κυκλοφόρησε στις 27 Απριλίου, αποκαλύπτοντας ότι θα ήταν συλλογή άλμπουμ με συνολικά είκοσι-τρία κομμάτια. Επίσης κυκλοφόρησε το σχέδιο και τις λεπτομέρειες της φυσικής άλμπουμ. Στις 29 Απριλίου η Big Hit Entertainment κυκλοφόρησε μια προεπισκόπηση για το μουσικό βίντεο Fire των BTS.

Παραπομπές 

Άλμπουμ του 2016
Τραγούδια των BTS
Εθνική Πινακοθήκη του Καναδά

Εθνική Πινακοθήκη του Καναδάς () — που βρίσκεται στην πρωτεύουσα της Οτάβα, Οντάριο, είναι η πρώτη γκαλερί τέχνης του Καναδάς. 

Η Γκαλερί στεγάζεται τώρα σε ένα κτίριο από γυαλί και γρανίτη στο Σαςςεξ κίνησης με αξιοσημείωτη θέα στα κτίρια του Κοινοβουλίου του Καναδά στο λόφο. Το κτίριο σχεδιάστηκε από τον Μοσέ Σαφντί και άνοιξε το 1988. Ο πρώην σκηνοθέτης της Γκαλερί, Σαζερλανδ , επιλέχθηκε ειδικά από τον πρωθυπουργό Πιέρ Τρουντό, για να επιβλέψει την κατασκευή της εθνικής γκαλερί και μουσεία. 

Ο Mαρκ Mαέρ ονομάστηκε διευθυντής του μουσείου, διαδέχοντας τον Пιέρ Τεβρε , στις 19 Ιανουαρίου 2009.

Ιστορία 
Η Γκαλερί δημιουργήθηκε για πρώτη φορά το 1880 από τον Γενικό Κυβερνήτη του Καναδάς, Τζον Κάμπελ, τον 9ο Δούκα της Aργίλ και το 1882 μετακόμισε στο πρώτο του σπίτι στο λόφος στο ίδιο κτήριο με το Ανώτατο Δικαστήριο. 

Το 2000, το Βασιλικό Ινστιτούτο Αρχιτεκτονικής του Καναδάς επέλεξε την Εθνική Πινακοθήκη ως ένα από τα 500 καλύτερα κτίρια που παράγονται στον Καναδάς κατά την τελευταία χιλιετία.

Συλλογή
 
Η Gallery έχει μια μεγάλη και ποικίλη συλλογή έργων ζωγραφικής, σχεδίων, γλυπτών και φωτογραφιών. Παρόλο που επικεντρώνεται στην καναδική τέχνη, κατέχει έργα πολλών γνωστών Αμερικανών και Ευρωπαίων καλλιτεχνών. Έχει μια ισχυρή συλλογή σύγχρονης τέχνης με μερικά από τα πιο διάσημα έργα του Άντυ Γουόρχολ.

Στοά 
Το μουσείο χαρακτηρίζει καναδική, εγγενή και ξυλογλυπτική τέχνη, αμερικανική και ευρωπαϊκή ζωγραφική, γλυπτική, εκτυπώσεις και σχέδια, σύγχρονη και σύγχρονη τέχνη και φωτογραφίες. Το μεγαλύτερο έργο στην Πινακοθήκη είναι το σύνολο του εσωτερικού του παρεκκλησίου της οδού κουρτίνα, το οποίο αποτέλεσε μέρος της Μονής της Παναγίας της Ιερής Καρδιάς.  Οι εσωτερικές διακοσμήσεις του παρεκκλησίου της οδού κουρτίνα σχεδιάστηκαν από τον Γιώργος το 1887. Μετά το μοναστήρι κατεδαφίστηκε το 1972, το παρεκκλήσι αποσυναρμολογήθηκε, αποθηκεύτηκε και ανακατασκευάστηκε μέσα στο γκαλερί ως έργο τέχνης το 1988.

Αναγέννηση και Μανιερισμός

Μπαρόκ

Ρομαντισμός, αρχές 19ου αιώνα

19ος αιώνας, μετα-ιμπρεσιονισμός

20ος αιώνας

 Auguste Rodin, Age of Bronze, 1875–1876, cast in 1901.
 M. C. Escher, Stars, 1948.
 Barnett Newman, Voice of Fire, 1967.

Συνεταιρισμοί 
Το Μουσείο είναι συνδεδεμένο με: Σύλλογος Μουσεία του Καναδά, Οντάριο Ένωση γκαλερί τέχνης, Δίκτυο Πληροφοριών για την Κληρονομιά του Καναδά, και Εικονικό Μουσείο του Καναδά.

Παραπομπές

Περαιτέρω ανάγνωση 
 
 Robert Fulford, "Turning the absurd into an art form: Canada's National Gallery has a history filled with bizarre decisions," National Post, 9 September 2003, https://web.archive.org/web/20160616160759/http://www.robertfulford.com/2003-09-09-gallery.html

Εξωτερικοί σύνδεσμοι
Γιάννης Λοβέρδος

Ο Ιωάννης - Μιχαήλ (Γιάννης) Λοβέρδος (10 Απριλίου 1959) είναι Έλληνας δημοσιογράφος και βουλευτής Δυτικού Τομέα Αθηνών με τη Νέα Δημοκρατία.

Βιογραφικά στοιχεία 

Γεννήθηκε στον Βύρωνα Αττικής στις 10 Απριλίου 1959.
Είναι απόφοιτος - πτυχιούχος της Νομικής Σχολής του Εθνικού Καποδιστριακού Πανεπιστημίου και ασκεί τη δημοσιογραφία εδώ και 33 χρόνια. Έχει εργαστεί για διάφορες εφημερίδες όπως Η Καθημερινή, Το Βήμα, η Απογευματινή και άλλες. Υπήρξε, παρουσιαστής τηλεοπτικών εκπομπών ενημέρωσης στην ΕΡΤ, το Mega Channel, και το Blue Sky. Έχει διατελέσει πρόεδρος του Π.Α.Ο. Δόξα Βύρωνος.

Είναι παντρεμένος με την δημοσιογράφο Μυρτώ Λοβέρδου - Παπαδοπούλου και έχουν αποκτήσει δύο παιδιά.

Πολιτική σταδιοδρομία 

Στις αυτοδιοικητικές εκλογές του 2014 εξελέγη δημοτικός σύμβουλος του Δήμου Βύρωνα με την ανεξάρτητη παράταξη "Βύρωνας Καθαρή Επιλογή".

Στις 21 Φεβρουαρίου 2018, ύστερα από συνάντηση με τον Κυριάκο Μητσοτάκη, ανακοίνωσε ότι θα είναι υποψήφιος βουλευτής με τη Νέα Δημοκρατία στον Δυτικό Τομέα Β' Αθηνών.

Στις εθνικές εκλογές του 2019 εξελέγη βουλευτής Δυτικού Τομέα Β' Αθηνών με τη ΝΔ.

Κριτική

Διασπορά ψευδών ειδήσεων 

Έχει βρεθεί στο επίκεντρο έντονης κριτικής για τη διάδοση ψευδών ειδήσεων και φαρσών, κυρίως πολιτικού και κομματικού περιεχομένου για το ΣΥΡΙΖΑ, πρόσωπα της επικαιρότητας και πολιτικές εξελίξεις. Στις 18 Μαρτίου 2019, με ανάρτηση κατά του ΣΥΡΙΖΑ στο Facebook, φάνηκε να μπερδεύει τον Γάλλο καθηγητή Σερζ Λατούς με γνωστό σατιρικό σκετς της τηλεοπτικής σειράς ΑΜΑΝ τα καθάρματα, που είχε προβληθεί σχεδόν πριν δύο δεκαετίες.

Δηλώσεις για Νίκο Μιχαλολιάκο 

Έχει δηλώσει για τον αρχηγό της Χρυσής Αυγής Νίκο Μιχαλολιάκο ότι ανθρώπινα του είναι συμπαθής, πολιτικά, όμως, διαφωνεί μαζί του ("Ο Νίκος Μιχαλολιάκος, που τον ξέρω καιρό, μου είναι συμπαθής. Ανθρώπινα μου είναι συμπαθής. Πολιτικά διαφωνώ μαζί του, δεν διαφωνώ ανθρώπινα").

Συμμετοχή στη ΝΔ 

Άρθρο του Columbia Journalism Review τον Μάιο του 2019 ανέλυσε τον προβληματικό χαρακτήρα υποψηφιοτήτων δημοσιογράφων στη Νέα Δημοκρατία, και τη σύνδεση τους με έντονη μεροληψία λόγω της παράλληλης κομματικής τους ιδιότητας. Στο άρθρο υπήρχε αναφορά και στο όνομα του Γιάννη Λοβέρδου, ο οποίος παρόλο που ανακοινώθηκε επίσημα από το κόμμα, συνέχισε την τηλεοπτική του εκπομπή ενώ ήταν ανοιχτά υπέρ των θέσεων της Νέας Δημοκρατίας.

Νομοσχέδιο συνεπιμέλειας 
Κατά την διάρκεια συζήτησης στη βουλή πριν τη ψήφιση του νομοσχεδίου συνεπιμέλειας τον Μάιο του 2021, σχολίασε τον ρόλο που μπορεί να αναλάβει ένας πατέρας ως γονιός, ακόμα και σε περιπτώσεις που κακοποιεί τη σύζυγο του. Οι συγκεκριμένες δηλώσεις βρέθηκαν στο επίκεντρο κριτικής από Ελληνικά μέσα μαζικής ενημέρωσης και χρήστες του διαδικτύου, που χαρακτήρισαν τη προσέγγιση του απαράδεκτη και τον κάλεσαν να ανακαλέσει. Ο ΣυΡιζΑ ζήτησε από τον βουλευτή να απολογηθεί ή να διαγραφεί από την Νέα Δημοκρατία. Ο ίδιος έκανε λόγο για 'Συριζοτρολ' και 'κανιβαλισμό' χωρίς να απολογηθεί.

Παραπομπές 

Έλληνες δημοσιογράφοι
Βουλευτές εκλεγμένοι με τη Νέα Δημοκρατία
Βουλευτές Β2' Δυτικού Τομέα Αθηνών
Πολυτιμότερος παίκτης του Διηπειρωτικού Κυπέλλου καλαθοσφαίρισης

Το βραβείο του Πολυτιμότερου Παίκτη του Διηπειρωτικού Κυπέλλου καλαθοσφαίρισης είναι το βραβείο που απονέμεται στον παίκτη που θεωρείται ότι είναι ο «Πολυτιμότερος παίκτης» του Διηπειρωτικού Κυπέλλου κάθε διοργάνωσης, του επίσημου παγκόσμιου πρωταθλήματος συλλόγων καλαθοσφαίρισης.

Νικητές του βραβείου

Δείτε επίσης 

 Διηπειρωτικό Κύπελλο

Παραπομπές

Εξωτερικοί σύνδεσμοι 
 Επίσημος ιστότοπος της FIBA
 Ιστότοπος του Διηπειρωτικού Κυπέλλου της FIBA
 Ιστορία του Διηπειρωτικού Κυπέλλου 
 Παγκόσμιο Κύπελλο Συλλόγων της FIBA 

Διηπειρωτικό Κύπελλο Καλαθοσφαίρισης FIBA
Διηπειρωτικο Κυπελλο
Γιώτα Γρίβα

Η Παναγιώτα (Γιώτα) Γρίβα (Κότελ, 29 Μαρτίου 1982) είναι Ελληνίδα τραγουδίστρια Σαρακατσάνικης καταγωγής, γεννημένη στο Κότελ της Βουλγαρίας.

Βιογραφία 
Γεννήθηκε στο Κότελ της Βουλγαρίας από ομογενείς Έλληνες γονείς, Σαρακατσαναίους στην καταγωγή. Τελείωσε το μουσικό σχολείο στην πόλη που γεννήθηκε με ταμπουρά και παραδοσιακό τραγούδι (1993-1998). Στη συνέχεια φοίτησε στην Ακαδημία Μουσικής και Χορευτικής Τέχνης στο Πλόβντιβ (Φιλιππούπολη) με παραδοσιακό τραγούδι και διεύθυνση παραδοσιακής ορχήστρας και χορωδίας (1998-2003). Για πρώτη φορά τραγούδησε ελληνικά παραδοσιακά τραγούδια στο αντάμωμα των Σαρακατσάνων στη Βουλγαρία το καλοκαίρι του 1999. Έπειτα συνεργάστηκε με πολλούς καταξιωμένους καλλιτέχνες του χώρου σε εκδηλώσεις πολιτιστικών συλλόγων.

Σόλο καριέρα 
Η πρώτη της δισκογραφική δουλειά ήταν «Μας πήρε η μέρα και αυγή» το 2002 ακολούθησαν το «Σαρακατσάνικο φλουρί», «Πιστά στην παράδοση», «Γιασεμάκι μου», καθώς και πολλές συμμετοχές. Από το 2003 ζει και εργάζεται στην Αθήνα. Από το 2005 σπουδάζει βυζαντινή μουσική στο Εθνικό Ωδείο.

τραγούδι από την Γιώτα Γρίβα! (vd)<ref>.

Δισκογραφία 
 2002 - Μας Πήρε Η Μέρα Και Η Αυγή
 2002 - Σαρακατσάνικο Φλουρί
 2004 - Πιστά Στην Παράδοση
 2007 - Γιασεμάκι Μου
 2008 - Και γλέντι και χορός
 2010 - Έλα ν' αλλάξουμε καρδιές
 2010 - Πανηγύρι στο Βλάσι
 2012 - Απόψε ήρθε να με δεί
 2012 - Σταθερές Αξίες
 2013 - Πανηγύρι στο Λούρο
 2013 -  Ζωντανό Στ' Αγρίμια
 2016 - Άσε τα καμώματα
 2017 - Εδώ Υπάρχει Θέμα Single 
 2018 - Έχασα τη Γη 2019 - Κοίτα Η Μοίρα Πως Τα Φέρνει 2019 - Έγινες Καψούρα 2019 - Τι Πάθαμε 2019 - Πάλι Μπέρδεμα Θα Γίνει 2019 - Μη Σταματάς Να Μ'Αγαπάς
 2019 - Να μ'αγαπάς
 2020 - Μη Μου Λες Για Τα Μάτια Του Τίποτα

Παραπομπές

Εξωτερικοί σύνδεσμοι 
 Επίσημη Ιστοσελίδα του Αυθεντικού Γιώτας Γρίβα: 

Ελληνίδες τραγουδίστριες
Μονοτονικό σύστημα της ελληνικής γλώσσας

Το μονοτονικό είναι το σύστημα που χρησιμοποιείται για την γραφή της ελληνικής γλώσσας. Το σύστημα καθιερώθηκε το 1982 επί κυβέρνησης Ανδρέα Παπανδρέου. Το σύστημα καθιερώθηκε τον Ιανουάριο του 1982, ενώ ψηφίστηκε η επίσημη καθιέρωση του τον Νοέμβριο του 1981. Το σύστημα χρησιμοποιεί μόνο την οξεία (που ονομάζεται τόνος) και τα διαλυτικά, παρακάμποντας την βαρεία, την περισπωμένη και τα πνεύματα. Αυτή η απλοποίηση έχει δεχθεί κριτική επειδή η πολυτονική γραφή δίνει σύνδεσμο με το παρελθόν.

Παραπομπές 

Ελληνική γλώσσα
Beats 1

O Beats 1 είναι ένας 24ωρος μουσικός ραδιοφωνικός σταθμός, ο οποίος ανήκει στην Apple και λειτουργεί από την ίδια. Είναι προσβάσιμος μέσω της εφαρμογής iTunes σε υπολογιστή και της Apple Music σε συσκευές iPhone, iPad, iPod Touch και Android. 

Ο σταθμός εκπέμπει ένα μείγμα ποπ, ραπ και indie μουσικής. Οι DJ του περιλαμβάνουν τον Ζέιν Λόου, ο οποίος έφυγε από το BBC Radio 1 για να συμμετάσχει στον Beats 1, τον Ίμπρο Ντάρντεν , που παρουσιάζει  ραδιοφωνική εκπομπή με επίκεντρο την hip hop και η Τζούλι Αντενούγκα , η οποία επικεντρώνεται στη μουσική από το Ηνωμένο Βασίλειο.  Στις 8 Ιανουαρίου 2018, ο πρώην επιμελητής της στήλης νέων κυκλοφοριών του περιοδικού NME, Μάτ Γουίλκινσον προστέθηκε ως οικοδεσπότης του πρωινού σόου του Beats 1.

Παραπομπές 

Apple
Ραδιοφωνικοί σταθμοί
Κονστάντσε Κλόστερχαλφεν

Η Κονστάντσε Κλόστερχαλφεν (γεννήθηκε 18 Φεβρουαρίου 1997) είναι Γερμανίδα αθλήτρια του στίβου και δρομέας μεσαίων αποστάσεων. Κέρδισε το χάλκινο μετάλλιο στο Παγκόσμιο Πρωτάθλημα Εφήβων 2016, στα 3.000 μέτρα γυναικών. 

Συμμετείχε στο αγώνισμα των 1500 μέτρων στους Ολυμπιακούς Αγώνες 2016, τερματίζοντας 10η στους ημιτελικούς. Το 2016 επίσης κέρδισε το τρίτο της χρυσό μετάλλιο σε Ευρωπαϊκό Πρωτάθλημα Ανώμαλου Δρόμου Εφήβων. Το πρώτο της χρυσό μετάλλιο το κατέκτησε στο Ευρωπαϊκό Πρωτάθλημα Κλειστού Στίβου 2017 στα 1500 μέτρα, πίσω από τη Λόρα Μιούιρ.

Είναι η μικρότερη αθλήτρια που κατέβηκε τα 2 λεπτά στα 800 μέτρα, τα 4 λεπτά στα 1500 μέτρα και τα 15 λεπτά στα 5000 μέτρα.

Ατομικά ρεκόρ

Ανοιχτός στίβος

Κλειστός στίβος

Παραπομπές 

Γερμανοί αθλητές του στίβου
Δρομείς μεσαίων αποστάσεων
Κάτοχοι μεταλλίων του Παγκοσμίου Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Αθλητές του στίβου στους Θερινούς Ολυμπιακούς Αγώνες 2020
Γεροσκήπου FC

Η Γεροσκήπου FC είναι μια κυπριακή ποδοσφαιρική ομάδα με έδρα τη Γεροσκήπου της επαρχίας Πάφου. Αρχικά ιδρύθηκε ως Κολώνη Γεροσκήπου FC. Το 2017 μετονομάστηκε σε Γεροσκήπου FC.

Ιστορία 

Η Γεροσκήπου FC ιδρύθηκε το 2013 ως Κολώνη Γεροσκήπου FC.. Η ομάδα ξεκίνησε να αγωνίζεται στις διοργανώσεις της ΠΟΑΣΠ. Το 2016 συμμετείχε στο πρωτάθλημα ένταξης 2016 μέσα από το οποίο εξασφάλισε την άνοδο της στην Επίλεκτη Κατηγορία ΣΤΟΚ. Τερμάτισε στη 12η θέση και υποβιβάστηκε. Το 2017 μετονομάστηκε σε Γεροσκήπου FC. Την περίοδο 2018-19 κατέκτησε το πρωτάθλημα της ΠΟΑΣΠ και ακολούθως μέσα από το  πρωτάθλημα ένταξης ΣΤΟΚ 2019 εξασφάλισε την άνοδο της στην Επίλεκτη Κατηγορία ΣΤΟΚ.

Τίτλοι-Διακρίσεις 
Α΄ κατηγορία ΠΟΑΣΠ (1): 2018-19

Παραπομπές

Δείτε επίσης  

Ποδόσφαιρο στην Κύπρο

Αθλητικοί σύλλογοι Επαρχίας Πάφου
Ιδρύσεις ποδοσφαιρικών ομάδων το 2013
Ποδοσφαιρικές ομάδες Κύπρου (ανδρών)
Γεροσκήπου
Μουσείο Ιστορίας της Ελληνικής Ενδυμασίας

Το Μουσείο Ιστορίας της Ελληνικής Ενδυμασίας είναι ένα μουσείο ειδικού ενδιαφέροντος στην Αθήνα, πρωτεύουσα της Ελλάδας. Το 1988 εγκαινιάστηκε από την πρώην Υπουργό Πολιτισμού Μελίνα Μερκούρη και είναι κομμάτι του Λυκείου των Ελληνίδων, μιας μη κερδοσκοπικής εταιρείας που ιδρύθηκε το 1911.  

Οι συλλογές του μουσείου περιλαμβάνουν ελληνικές παραδοσιακές φορεσιές, κοσμήματα, αναπαραγωγές μινωικών, κλασικών και βυζαντινών ενδυμάτων, καθώς και κούκλες πορσελάνης με ελληνικές φορεσιές.

Παραπομπές

Ένδυση στην Ελλάδα
Μουσεία στην Αθήνα
Pages with unreviewed translations
Αντωνία η Πρεσβύτερη

H Αντωνία η Πρεσβύτερη, λατιν. Antonia Major (γενν. Αύγουστος/Σεπτέμβριος 39 π.Χ.) από το γένος των Αντωνίων, ήταν μεγαλύτερη αδελφή της Αντωνίας της Νεότερης. Έγινε ανιψιά του Αυγούστου, θεία του Κλαύδιου, μεγάλη θεία του Καλιγούλα και γιαγιά του Νέρωνα.

Βιογραφία
Ήταν κόρη του Μάρκου Αντωνίου μέλους της Β΄ Τριανδρίας και της τέταρτης συζύγου του Οκταβίας της Νεότερης, κόρης του Γαΐου Οκταβίου ανθυπάτου.

Γεννήθηκε στην Αθήνα και το 36 π.Χ. η μητέρα της επέστρεψε στη Ρώμη μαζί με όλα τα παιδιά της και εκείνα του Μ. Αντωνίου. Την ανέθρεψαν η μητέρα της, ο θείος της Αύγουστος και η σύζυγός του Λιβία Δρουσίλλα. Σύμφωνα με τον Δίωνα Κάσσιο, όταν ο πατέρας της αυτοκτόνησε το 30 π.Χ. ο Αύγουστος επέτρεψε σε αυτήν και τη μικρότερη, ομώνυμη αδελφή της να έχουν τα εισοδήματα από τις ιδιοκτησίες του πατέρα τους στη Ρώμη. Αν και δεν γνωρίζουμε πολλά για τη ζωή της, η Αντωνία η Πρεσβύτερη ήταν σε μεγάλη εκτίμηση, όπως και η αδελφή της Αντωνία η Νεότερη, η οποία ήταν μητέρα του Κλαυδίου και γιαγιά του Καλιγούλα, που ήταν διάσημη για την ομορφιά της και την αρετή της.

Μερικοί εκτιμούν, ότι στον Βωμό της Ειρήνης εμφανίζεται ο Γναίος Δομήτιος Αηνόβαρβος και η μεγαλύτερη αδελφή του Δομιτία Λεπίδα. Οι δύο μορφές πίσω τους υποτίθεται, ότι είναι η μητέρα τους Αντωνία και ο πατέρας τους Λεύκιος Δομίτιος Αηνόβαρβος.

Οικογένεια
Παντρεύτηκε το 22 π.Χ. τον Λεύκιο Δομίτιο Αηνόβαρβο ύπατο το 16 π.Χ. (γιο της Αιμιλίας Λεπίδας) και είχε τέκνα:
 Δομιτία Λεπίδα η Πρεσβύτερη π. 8 π.Χ. - Ιούνιος 59, παντρεύτηκε πρώτα τον Δέκιμο Ατέριο Αγρίππα ύπατο και μετά τον Γάιο Σαλλούστιο Κρίσπο Πασσιηνό ύπατο το 44 μ.Χ. 
 Γναίος Δομίτιος Αηνόβαρβος 17 π.Χ. - 41 μ.Χ., ύπατος το 32 μ.Χ. Παντρεύτηκε την Αγριππίνα τη Νεότερη. Γιος του ήταν ο:
 Νέρων.
 Δομιτία Λεπίδα η Νεότερη π. 5 π.Χ. - 54 μ.Χ., παντρεύτηκε πρώτα τον Μάρκο Βαλέριο Μεσσάλα Βαρβάτο και μετά τον Φαύστο Κορνήλιο Σύλλα Φήλικα ύπατο το 52 μ.Χ. και έπειτα τον Άππιο Ιούνιο Σιλουανό ύπατο το 28 μ.Χ. Κόρη της ήταν η:
 Βαλερία Μεσσαλίνα, παντρεύτηκε τον Αυτοκράτορα Κλαύδιο.

Παραπομπές

Πηγές
 E. Groag, A. Stein, L. Petersen - e.a. (edd.), Prosopographia Imperii Romani saeculi I, II et III, Berlin, 1933 - . (PIR2)
 J. Minto, The Heliopolis Scrolls, ShieldCrest, 2009

Ιουλιο-Κλαυδιανή δυναστεία
Κηπουρείο Γρεβενών

Το Κηπουρείο είναι χωριό και κοινότητα του Δήμου Γρεβενών. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Γόργιανης, του οποίου ήταν δημοτική περιφέρεια και έδρα. Η απογραφή του 2011 κατέγραψε 206 κατοίκους στο χωριό. Η κοινότητα καλύπτει έκταση 40.285 χλμ2.

Διοικητική ιστορία 
Η κοινότητα Κηπουργιού Κοζάνης  συστάθηκε στις 31 Δεκεμβρίου 1918 με έδρα τον ομώνυμο οικισμό, το όνομα του οποίου διορθώθηκε το 1940 σε Κηπουρείον (και η κοινότητα σε Κηπουρείου). Υπήχθη στον νομό Γρεβενών το 1964 και λειτούργησε ως την κατάργησή της το 1997 και την προσάρτησή της στο δήμο Γόργιανης.

Κοινοτάρχες

Πρόεδροι Τοπικής Κοινότητας Κηπουρειού 
2011-2014 ?
1 Σεπτεμβρίου 2014-16 Ιουλίου 2019  Ανδρέας Καλύβας (1974-2019) Απεβίωσε εν ενεργεία από ανακοπή καρδιάς σε ηλικία 45 ετών.
2019-σήμερα ?

Παραπομπές 

Χωριά του νομού Γρεβενών
Δήμος Γρεβενών